Държавен вестник, бр. 48, 2004 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  48
РЕШЕНИЕ №  439
ОТ 25 МАЙ 2004 Г.
за определяне на спечелилия конкурса канди-
дат за предоставяне на концесия върху част
от минералната вода от находище “Търгови-
ще—Боаза”, с. Пролаз, община Търговище,
област Търговище, разкрита чрез сондаж
№ 1—“Боаза”
На основание чл. 18, ал. 1 и  2 от Закона за
концесиите във връзка с чл. 47, ал. 1, т. 1 и ал. 3
от Закона за водите, чл. 30 от Правилника за
прилагане на Закона за концесиите, приет с
Постановление № 240 на Министерския съвет
от 1995 г., Решение № 807 на Министерския
съвет от 2003 г. за предоставяне на концесия
върху част от минералната вода от находище
“Търговище—Боаза”, с. Пролаз, община Тър-
говище, област Търговище—изключителна дър-
жавна собственост (ДВ, бр. 104 от 2003 г.), и
доклад на комисията по чл. 10 от Закона за
концесиите, определена със Заповед № Р-79 на
министър-председателя от 1 декември 2003 г.,
МИНИСТЕРСКИЯТ СЪВЕТ
Р Е Ш И :
1. Определя за концесионер чрез проведен
присъствен конкурс  “Кока Кола Хеленик Бо-
тълинг Къмпани България”—АД, Костинброд,
което придобива особено право на ползване
върху част от минералната вода от сондаж № 1—
“Боаза”, на находище “Търговище—Боаза”, с.
Пролаз, община Търговище, област Търгови-
ще, с общ годишен експлоатационен ресурс в
обем 10 000 куб.м минерална вода.
2. Одобрява постигнатите при провеждане-
то на конкурса условия, както следва:
2.1. Еднократно концесионно възнаграждение
за предоставяне на концесията в размер  4500 лв.,
платимо от концесионера в срок един месец  от
подписването на  концесионния договор.
2.2. Годишно концесионно възнаграждение
върху фактически използваното количество
минерална вода при единична стойност за
1 куб.м минерална вода левовата равностойност
на 2,50 щ.д. по централния курс на Българската
народна банка в деня на плащането.
2.3. Минимално годишно концесионно въз-
награждение, определено върху обем 7000 куб.м
минерална вода и единичната стойност за 1 куб.м
минерална вода по т. 2.2, дължимо след изтича-
нето на 6-месечен гратисен период от влизане-
то в сила на концесионния договор при усло-
вия, определени в договора. До изтичането на
гратисния период по предходното изречение
концесионерът заплаща годишно концесионно
възнаграждение съгласно т. 2.2.
3. Концесионерът се задължава:
3.1. Да направи инвестиция в размер не по-
малък от 100 000 евро за изграждане на  произ-
водствени сгради и съоръжения за използване
на ресурса при условията на т. 5.2.6 от Решение
№ 807  на Министерския съвет от 2003 г., кон-
курсното предложение и сключения концесио-
нен договор.
3.2. Да открие банкова гаранция в полза на
концедента за гарантиране на инвестиционни-
те си задължения по т. 3.1 в размер 10 на сто от
планираната инвестиция при условия съгласно
концесионния договор.
3.3 На основание чл. 47, ал. 3 от Закона за
водите да заплаща на община Търговище 30 на
сто от годишното концесионно възнаграждение
по ред, определен в концесионния договор.
4. Внесеният от “Кока Кола Хеленик Ботъ-
линг Къмпани България”—АД, паричен депо-
зит за участие в конкурса се задържа и се при-
хваща от еднократното концесионно възнаграж-
дение по т. 2.1.
5. Упълномощава министъра на околната
среда и водите да сключи от името на държава-
та концесионен договор с “Кока Кола Хеленик
Ботълинг Къмпани България”—АД, в срок един
месец от обнародването на решението в “Дър-
жавен вестник” при условията на това решение,
Решение № 807 на Министерския съвет от 2003 г.
и конкурсното  предложение на “Кока Кола
Хеленик Ботълинг Къмпани България”—АД.
6. Решението подлежи на обжалване пред
Върховния административен съд относно него-
вата законосъобразност в 7-дневен срок от об-
народването му в “Държавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров
29135
РЕШЕНИЕ №  440
ОТ 25 МАЙ 2004 Г.
за предоставяне на концесия за част от мине-
ралната вода, обект—изключителна държав-
на собственост, от находище “Шипково”,
с. Шипково, община Троян, област Ловеч, раз-
крита чрез сондаж № Л-2
На основание чл. 4, ал. 1, т. 7 и ал. 2, чл. 6,
ал. 1 и чл. 7 от Закона за концесиите във връзка
с чл. 47, ал. 1, т. 1 и ал. 3 от Закона за водите и
т. 97 от приложение № 2 към чл. 14, т. 2 от За-
кона за водите
МИНИСТЕРСКИЯТ СЪВЕТ
Р Е Ш И :
1. Предоставя концесия върху част от мине-
ралната вода, обект —изключителна държав-
на собственост, от находище “Шипково”,
с. Шипково, община Троян, област Ловеч,
включително върху водовземното съоръжение
сондаж № Л-2 и пояс I от неговата санитарно-
охранителна зона.
1.1. Определя общ годишен експлоатационен
ресурс в обем до 18 900 куб. м минерална вода.